[bookmark: _Hlk120624782][bookmark: _Hlk121140614]Előterjesztés kiegészítés a lakások bérletéről szóló 10/2006. (IV.21.) önkormányzati rendelet módosításához

Készítette: Torma László aljegyző


Tisztelt Képviselőtestület!

Zalakaros Város Önkormányzat Pénzügyi és Igazgatási Bizottsága 2023. március 2- i ülésén tárgyalta a lakások bérletéről szóló 10/2006. (IV.21.) önkormányzati rendelet módosítását. 
A bizottság az alábbi határozatot hozta:
A bizottság javasolja a képviselőtestület számára A lakások bérletéről szóló 10/2006. (IV.21.) önkormányzati rendelet módosítása napirend kapcsán az előterjesztés szerinti rendeleti javaslat elfogadását az alábbi kiegészítésekkel:
· a fiatal családok támogatására Liget u 28/a. szám alatti lakást biztosítsa az önkormányzat
· [bookmark: _Hlk128822743]11/A. § (3) bekezdés f) pontjában a lakáscélú megtakarítások minimális szintjét havi 100 000 Ft-ban javasolja megállapítani
· 11/A. § (5) bekezdésében az otthonhasználati díjat 25 000 Ft/hó összegben javasolja megállapítani
· a rendelet egészüljön ki azzal, hogy a Jegenye sor 8. I. emelet b. szám alatti lakás jelenlegi bérlője számára, aki szolgálati jelleggel bérli a lakást, 2023. augusztus 31-ig a képviselőtestület a rendelet 2. mellékletben meghatározott lakbér 50%-ának megfelelő kedvezményt biztosít.  
· [bookmark: _Hlk128826650]a Liget u. 28. szám alatti lakásokat érintő felújítási munkák befejezéséig az érintett lakásokra lakbért ne állapítson meg a képviselőtestület
· a Hegyalja utca 45. szám alatti rendőrségi szolgálati lakás bérleti díját változatlan mértékben fogadja el a képviselőtestület

A fentiekre tekintettel a bizottsági határozattal kiegészített és elfogadásra javasolt rendeleti javaslat a következő:



Rendeleti javaslat:


Zalakaros Város Önkormányzata Képviselőtestületének  …./2023 (….) önkormányzati rendelete
a lakások bérletéről szóló 10/2006. (IV.21.) önkormányzati rendelet módosításáról


Zalakaros Város Önkormányzata Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében, 42. § (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.
1. §
A lakások bérletéről szóló 10/2006. (IV.21.) önkormányzati rendelet bevezető része helyébe a következő rendelkezés lép:
„Zalakaros Város Önkormányzata Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében, 42. § (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:”
2. §
(1) A lakások bérletéről szóló 10/2006. (IV.21.) önkormányzati rendelet 4. § (1) bekezdése helyébe a következő rendelkezés lép:
„(1) Önkormányzati bérlakást csak lakhatás biztosításának céljára lehet bérbe adni, egy év határozott időtartamra”
(2) A lakások bérletéről szóló 10/2006. (IV.21.) önkormányzati rendelet 4. § (4) bekezdése helyébe a következő rendelkezés lép:
„(4) Bérbe adható az önkormányzati bérlakás valamely feltétel bekövetkezéséig, az (1) bekezdésben meghatározott időtartam figyelembe vételével.”
3. §
[bookmark: _Hlk128826147]A lakások bérletéről szóló 10/2006. (IV.21.) önkormányzati rendelet IV. Fejezete a következő 11/A. §-sal egészül ki:
„11/A. §
(1) Az önkormányzat felmerülő igény esetén azzal a céllal, hogy a fiatalok családalapítását önálló lakhatási körülményeik végleges rendezéséig elősegítse, legfeljebb öt éves időtartamig, elhelyezésük átmeneti megoldásával és takarékosságra ösztönzéssel a Zalakaros, Liget u 28/a. szám alatti lakást tartja fenn.
(2) Amennyiben az (1) bekezdés szerinti lakás kijelölt célú bérbeadására irányuló pályázat eredménytelen, az önkormányzat pályázat útján 1 évre bérbe adhatja az üresen álló lakást piaci alapú bérleti díj alapján.
(3) Az otthonban történő elhelyezésre- a Rendelet IV. fejezeti pályázati eljárás szabályai szerint- azok jogosultak, akik:
a)	házassági vagy bejegyzett élettársi életközösségben élnek,
b)	kereső tevékenységet végeznek kivéve, ha a házastársak egyike TGYÁS-on, GYED/GYES-en van,
c)	a házastársak egyike zalakarosi lakóhellyel vagy munkahellyel, vállalkozással rendelkezik,
d)	a kérelem benyújtásakor a házastársak egyike sem töltötte be a 40. életévét,
e)	Zalakaroson igazolhatóan nem rendelkeznek beköltözhető lakással vagy olyan forgalomképes ingatlannal, mely önálló lakhatásukat biztosítaná,
f)	vállalják, hogy előtakarékossági szerződést kötnek legalább a bentlakás időtartamára pénzügyi intézménnyel. Az önkormányzat a lakáscélú megtakarítások minimális szintjét havi 100 000 Ft-ban állapítja meg, a lakáscélú előtakarékossági szerződésben foglaltak teljesítését igazoló okmányokat negyedévenként, a bérleti szerződésben rögzítettek szerint bemutatják a bérbeadó önkormányzatnak, továbbá vállalniuk kell azt is, hogy a hozzájárulásukat adják ahhoz, hogy az önkormányzat a pénzügyi intézménytől a szerződés teljesítésére vonatkozó felvilágosítást kérhessen, illetve hogy a pénzügyi intézmény az önkormányzatnak e körben felvilágosítást adhasson.
(4) A jogosultság megállapításához az (1) bekezdésben foglalt feltételek együttes fennállása szükséges.
(5) Az otthonhasználati díj összege 25 000 Ft/hó. Az otthonhasználati díj a közüzemi díjakat nem tartalmazza, e díjakat az otthon használó külön mérhető fogyasztás alapján a közműszolgáltatónak köteles megfizetni.”
4. §
A lakások bérletéről szóló 10/2006. (IV.21.) önkormányzati rendelet 23. § (1) bekezdése helyébe a következő rendelkezés lép:
„(1) A bérlő háromhavi bérleti díjnak megfelelő összeget köteles a beköltözés előtt a bérbeadónak átadni. A lakásbérleti szerződés megszűnésekor a bérbeadó ezt az összeget köteles visszaadni, vagy ha a bérlő olyan kárt okozott a bérleményben, amely meghaladja a rendeltetésszerű használat következtében előállott kárt, ebből az összegből jogosult a hiányt, kárt kijavítani. Az óvadékon felüli hiányt, kárt a bérlő köteles megtéríteni.”
5. §
A lakások bérletéről szóló 10/2006. (IV.21.) önkormányzati rendelet 24. § (1) bekezdése helyébe a következő rendelkezés lép:
„(1) A lakbér mértékét a lakás alapterülete és jogcíme alapján a 2. melléklet tartalmazza.”

6. §
A lakások bérletéről szóló 10/2006. (IV.21.) önkormányzati rendelet a következő 27/A. §-sal egészül ki:
„27/A. §
[bookmark: _Hlk129075790](1) A Jegenye sor 8. I. emelet b. szám alatti lakás e rendelet hatálybalépésekor érvényes bérleti szerződéssel rendelkező bérlője, aki szolgálati jelleggel bérli a lakást, 2023. augusztus 31-ig a 2. mellékletben meghatározott lakbér 50%-ának megfelelő kedvezményben részesül. 

(2) A Liget u. 28/b. szám alatti lakás e rendelet hatálybalépésekor érvényes bérleti szerződéssel rendelkező bérlője, a bérleti szerződése lejártának időpontjáig a bérleti szerződésben foglalt lakbér fizetésére kötelezett.

(3) A Liget u. 28. szám alatti lakásokat érintő felújítási munkák befejezéséig az érintett lakásokra lakbér nem kerül megállapításra.”
 
[bookmark: _Hlk128826077]7. §
(1) A lakások bérletéről szóló 10/2006. (IV.21.) önkormányzati rendelet 1. melléklete helyébe az 1. melléklet lép.
(2) A lakások bérletéről szóló 10/2006. (IV.21.) önkormányzati rendelet a 2. melléklet szerinti 2. melléklettel egészül ki.
8. §
A lakások bérletéről szóló 10/2006. (IV.21.) önkormányzati rendelet
a)	9. § (2) bekezdésében a „Zalakaros Város Polgármesteri Hivatala” szövegrész helyébe a „Zalakarosi Közös Önkormányzati Hivatal (a továbbiakba: Hivatal)” szöveg,
b)	10. § (1) bekezdésében a „Klebelsberg Intézményfenntartó” szövegrész helyébe a „Nagykanizsai Tankerületi” szöveg,
c)	10. § (3) bekezdésében az „öt” szövegrész helyébe az „egy” szöveg,
d)	10. § (4) bekezdésében a „polgármesteri hivatalnál” szövegrész helyébe a „Hivatalnál” szöveg és a „Polgármesteri Hivatal” szövegrész helyébe a „Hivatal” szöveg,
e)	10. § (10) bekezdésében a „polgármesteri hivatal” szövegrész helyébe a „Hivatal” szöveg,
f)	11. § (1) bekezdésében a „szolgálati jelleggel kell” szövegrész helyébe a „piaci jelleggel kell” szöveg,
g)	11. § (3) bekezdésében a „polgármesteri hivatal” szövegrész helyébe a „Hivatal” szöveg,
h)	16. § (3) bekezdésében a „Polgármesteri Hivatal” szövegrész helyébe a „Hivatal” szöveg
lép.
9. §
Hatályát veszti A lakások bérletéről szóló 10/2006. (IV.21.) önkormányzati rendelet
a)	4. § (3) bekezdése,
b)	6. § b) és c) pontja,
c)	8. §-a,
d)	10. § (1) bekezdésében a „” Rendkívüli méltánylást érdemlő esetnek tekinthető, ha a kérelmező már jelenleg is szolgálati lakásban lakik és jogviszonyváltással került a Nagykanizsai Járási Hivatalhoz vagy a Móra Ferenc Általános Iskola alkalmazottjaként a Klebelsberg Intézményfenntartó Központ alkalmazásába.” szövegrész,
e)	10. § (5) bekezdése,
f)	10. § (8) bekezdésében a „figyelemmel a 11. §-ban megjelölt jogos lakásigény mértékére.” szövegrész,
g)	12. § (8) bekezdése,
h)	23. § (2) bekezdése,
i)	24. § (2)–(4) bekezdése.
10. §
Hatályát veszti A Gólyafészek otthonokról szóló Zalakaros Város Képviselő-testületének 22/2012 (V.11.) önkormányzati rendelete.
11. §
Ez a rendelet 2023. április 1-jén lép hatályba.

1. melléklet


	[bookmark: _Hlk128160450]Lakás címe
	nagysága
	szobaszám

	Zalakaros, Liget u. 28/a. 
	56 m2 
	1 szoba, 1 félszoba

	[bookmark: _Hlk129075765]Zalakaros Liget u. 28/b. 
	17 m2
	1 félszoba

	Zalakaros, Liget u 28/c. 
	50 m2
	2 szoba

	Zalakaros, Liget u 28/d.
	59 m2
	2 szoba

	Zalakaros, Hegyalja u.45.
	69 m2
	3 szoba

	Zalakaros, Jegenye sor 8. szám I emelet a.) lakás
	70,31 m2
	3 szoba

	Zalakaros, Jegenye sor 8. szám I emelet b.)
	59,75 m2
	2 szoba

	Zalakaros, Jegenye sor 8. szám II. emelet a. lakás
	70,31 m2
	3 szoba

	Zalakaros, Jegenye sor 8. szám II. emelet b. lakás
	59,75 m2
	2 szoba




2. melléklet

	Lakás címe
	lakbér mértéke

	Zalakaros, Liget u. 28/a-d szám alatti lakások
	-

	Zalakaros, Jegenye sor 8. szám alatti lakások
	1 800 Ft/m2/hó

	Zalakaros, Hegyalja u.45.
	385 Ft/m2/hó


 
A lakbér mentes az általános forgalmi adó alól.



Előzetes hatásvizsgálat

a lakások bérletéről szóló 10/2006. (IV.21.) önkormányzati rendelet módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 
Az önkormányzat a rendeletmódosítással a tulajdonában álló lakás céljára szolgáló helyiségei elsősorban piaci alapú bérbe adását teremti meg, de egyúttal a fiatalok családalapítását, önálló lakhatási körülményeik végleges rendezéséig segíteni kívánja, erre a célra a Liget utcai lakások egyikét biztosítja.

Környezeti, egészségi körülmények: 
Nincs.

Adminisztratív terheket befolyásoló hatása: 
Nincs.

Egyéb hatása: Nincs.

A rendelet megalkotásának szükségessége: 
Képviselőtestületi döntés alapján került sor a rendelettervezet elkészítésére. 

A rendelet megalkotása elmaradása esetén várható következmények: 
Marad a jelenlegi szabályozás.

A rendelet alkalmazásához szükséges feltételek:
A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.
  
Zalakaros, 2023. február 24.

							              Torma László
								       aljegyző 





Indokolás a lakások bérletéről szóló 10/2006. (IV.21.) önkormányzati rendelet módosításához

Általános indokolás

	
A képviselőtestület 6/2023. (II.09.) számú határozatában felkérte az önkormányzati hivatalt, hogy a lakások bérletéről szóló 10/2006. (IV.21.) önkormányzati rendelet átfogó módosítását a márciusi képviselőtestületi ülésre terjessze elő azzal, hogy meg kell teremteni a Zalakaros, Jegenye sor 8. sz alatti lakások piaci alapú kiadását 2023. április 1-től, valamint a gólyafészek otthonra vonatkozó szabályok épüljenek bele a lakások bérletéről szóló rendeletbe, azzal, ha a pályázat eredménytelen, 1 évre piaci alapon kiadható legyen az erre a célra biztosított lakás, előtakarékosságra vonatkozó szabályok szigorításával.

Részletes indokolás

[bookmark: _Hlk126066260]1. §-hoz

A bevezető rész nem felelt meg a jogszabályszerkesztésről szóló 61/2009. (XII. 14.) IRM rendelet követelményeinek, a módosítási javaslat ezt rendezi.

2. §-hoz

A bérleti időszak hosszára tesz javaslatot.


[bookmark: _Hlk126071883]	3. §-hoz

[bookmark: _Hlk126073228]A fiatalok önálló lakhatási körülményeik végleges rendezéséig, elhelyezésük átmeneti megoldására vonatkozó, valamint takarékosságra ösztönző rendelkezéseket tartalmaz. 

4. §-hoz

Óvadékra vonatkozó szabályokat tartalmaz.
5. és 7. §-hoz

A módosuló mellékletekről rendelkezik.

6.§-hoz

Átmeneti szabályokról rendelkezik.

8. §-hoz

Rögzíti, hogy az önkormányzati bérlakásokat elsődlegesen piaci jelleggel kell bérbe adni, illetve a szolgálati jellegű bérbeadás esetén is főszabályként a legfeljebb 1 éves a bérbeadás időszaka. Illetve technikai jellegű módosításokat tartalmaz az önkormányzati hivatal elnevezéséhez kötődően.

[bookmark: _Hlk128163658]9-10. §-hoz

Hatályon kívül helyező rendelkezéseket tartalmaz.

11. §-hoz

Hatályba léptető rendelkezést tartalmaz.



 
